सह शैक्षिक गतिविधियों को लेकर कार्यक्रम आयोजित
सह शैक्षिक गतिविधियों को लेकर कार्यक्रम आयोजित
तखतगढ़| नेहरूरोड स्थित राजकीय उच्च प्राथमिक विद्यालय संख्या एक में सह शैक्षिक गतिविधियों का एक दिवसीय कार्यक्रम आयोजित हुआ। इस कार्यक्रम में सांडेराव के उद्योगपति श्रीपाल चौपड़ा के मुख्य आतिथ्य एम्स सोल्जर कॉलोनी के अध्यक्ष मनोहरसिंह जोधा, समाजसेवी जीवाराम प्रजापत, एसएमसी अध्यक्ष पुखराज प्रजापत, उपाध्यक्ष तगाराम हीरागर, समाजसेवी भीकाराम घांची विशेष अतिथि थे, जिन्होंने अपने विचार व्यक्त किए। विद्यालय में सहशैक्षिक प्रतियोगिता में कबड्डी, रूमाल झपट्टा, लंबी रेस, चम्मच दौड़, चित्रकला रंगोली प्रतियोगिता हुई। वहीं दैनिक भास्कर की ओर से गत वर्ष हुई जूनियर एडिटर प्रतियोगिता में भाग लेने वाले प्रतियोगियों को अतिथियों ने मोमेंटो दिए। इस मौके पर कार्यक्रम संयोजक मीठालाल जोशी, शिक्षाविद छत्तरपुरी गोस्वामी, चैनाराम मेघवाल, पूर्व पार्षद परीबाई मेघवाल, डूंगाराम परमार, महादेवसिंह सोलंकी, रामेश्वर दयाल सहित बड़ी संख्या में नागरिक मौजूद थे।
hin_Deva hin_Deva hin_Deva